**CLASA PREGATITOARE 2015**

**Ministerul Educatiei a publicat proiectul calendarului de inscriere in invatamantul primar: Pe 16 februarie incepe inscrierea copiilor in clasa pregatitoare.**

**Inscrierea copiilor in clasa pregatitoare incepe in data de 16 februarie 2015, prevede proiectul de calendar publicat de Ministerul Educatiei. Potrivit documentului, in perioada 16 februarie - 6 martie 2015 are loc completarea de catre parinti, online sau la scoala la care solicita inscrierea copiilor, a cererilor-tip de inscriere. Pe 9 martie 2015 are loc repartizarea la scoala de circumscriptie a copiilor ai caror parinti au solicitat acest lucru in cererea-tip de inscriere. Ministerul Educatiei a publicat in data de  28 ianuarie, proiectul Metodologiei de inscriere a copiilor in invatamantul primar pentru anul scolar 2015-2016, precum si proiectul Calendarului inscrierilor in clasa pregatitoare, potrivit www.hotnews.ro.**

**Calendarul inscrierii in clasa pregatitoare pentru anul scolar 2015-2016 - Proiect**

**9 februarie 2015:**

* Fiecare scoala afiseaza la avizier si pe site **programul de completare a cererilor** tip de inscriere in clasa pregatitoare
* Fiecare scoala publica la avizier si pe site **strazile care ii sunt arondate** (circumscriptiile scolare) si **numarul de clase pregatitoare**.
* Scoala trebuie sa publice si **daca exista "posibilitatea organizarii procesului de invatamant in cadrul unei gradinite aflate in structura scolii sau in consortiu cu scoala**, **posibilitatea organizarii programului Scoala dupa scoala**, **fotografii** ale spatiului in care se desfasoara activitatea la clasa pregatitoare".
* Scoala afiseaza si **Programul de evaluare a dezvoltarii psihosomatice** a copiilor solicitata de parinti, precum si institutiile unde se realizeaza aceasta evaluare
* Afisarea la sediul scolii a **criteriilor specifice de departajare** elaborate de scoala
* Afisarea la sediul scolii a **listei documentelor care sa dovedeasca indeplinirea criteriilor** specifice de departajare

**11 - 20 februarie 2015:** **"Ziua portilor deschise",** in care parintii, copiii si alte persoane interesate pot sa viziteze scolile cu clase pregatitoare, sa vada spatiile dedicate copiilor si sa discute cu directorul scolii, invatatoarele si profesorii

**9 - 20 februarie 2015:** Intalniri cu parintii in **gradinite**, pentru informarea si consilierea parintilor copiilor care in anul scolar 2015 - 2016 intra in clasa pregatitoare

**10 februarie - 4 martie 2015:** **Evaluarea nivelului de dezvoltare psihosomatica** a copiilor pentru care parintii au solicitat acest lucru

**10 februarie - 5 martie 2015: Rezultatul evaluarii dezvoltarii psihosomatice** a copilului este comunicat, in scris, parintelui care a solicitat evaluarea

**16 februarie - 6 martie 2015: Completarea cererilor-tip de inscriere in clasa pregatitoare.** **Parintii completeaza online sau la scoala unde vor sa isi inscrie copiii cererile-tip de inscriere. Validarea acestor cereri-tip are loc zilnic in intervalul orar 8:00-20-00 (luni-vineri), respectiv 8:00-13:00 (sambata).**

**Prima etapa de inscriere in clasa pregatitoare**

* **9 martie 2015:** Procesarea cererilor-tip de inscriere si **repartizarea la scoala de circumscriptie a copiilor ai caror parinti au solicitat** acest lucru in cererea-tip de inscriere
* **10-12 martie 2015:** **Admiterea sau respingerea cererilor de inscriere la o alta unitate de invatamant decat scoala de circumscriptie, pe locurile ramase libere**, in functie de informatiile din cerere si din documentele depuse de parinti. Admiterea se face prin aplicarea criteriilor generale si specifice de departajare.
* **13 martie 2015: Repartizarea la scoala de circumscriptie a copiilor ai caror parinti au solicitat inscrierea la o alta scoala, nu au fost admisi** din lipsa de locuri si **si-au exprimat in aceasta faza optiunea** pentru inscrierea in scoala de circumscriptie
* **13-14 martie 2015:** Afisarea in scoli si pe site-ul inspectoratului scolar a copiilor inmatriculati, a numarului de locuri ramase libere si a listei copiilor neinscrisi dupa prima etapa

**A doua etapa de inscriere in clasa pregatitoare**

* **16 martie 2015:** Procedura de repartizare a copiilor pe locurile disponibile, elaborata de inspectoratul scolar, este afisata la sediul scolilor si pe site-ul inspectoratului
* **17-27 martie 2015: Parintii care nu si-au inscris copiii in prima etapa trebuie sa depuna cererea-tip de inscriere la secretariatul scolii aflate pe prima pozitie dintre cele trei optiuni exprimate pentru etapa a doua**
* **30 martie-2 aprilie 2015:** Scolile proceseaza cererile, aplicand procedura specifica elaborata de inspectoratul scolar, pe baza criteriilor generale si a celor specifice de departajare, in limita locurilor disponibile.
* **3 aprilie 2015: Afisarea la fiecare scoala a listelor finale cu copiii inscrisi in clasa pregatitoare**
* **7-10 aprilie 2015:** Solutionarea de catre inspectoratul scolar a cererilor parintilor copiilor care nu au fost inca inscrisi la vreo scoala.

**Calendarul inscrierii in clasa I a copiilor de 7 ani care nu au fost inscrisi in invatamantul primar in anul scolar 2014-2015 si ai caror parinti solicita inscrierea direct in clasa I**

* **16 februarie-6 martie 2015:** Depunerea solicitarilor de inscriere de catre parintii care vor sa isi inscrie copilul la scoala de circumscriptie, la sediul unitatii de invatamant respective
* **9-13 martie 2015:** Solutionarea de catre scoli si, dupa caz, cu acordul inspectoratelor scolare judetene pentru suplimentarea numarului de locuri/clase, a cererilor de inscriere depuse de catre parintii care solicita inscrierea copiilor la scoala de circumscriptie
* **17-27 martie 2015:** Depunerea solicitarilor de inscriere, de catre parintii care solicita inscrierea in alta scoala decat scoala de circumscriptie, la unitatea de invatamant la care solicita inscrierea.
* **30 martie-2 aprilie 2015:** Solutionarea de catre scoli, respectiv comisiile judetene, a cererilor de inscriere depuse de parintii care solicita inscrierea in alta scoala decat scoala de circumscriptie.

**3 aprilie 2015:** Afisarea la fiecare scoala a listelor finale ale copiilor inscrisi in clasa I

 â